Djiboutis politiske system
Store norske leksikon,Historie,Verdens historie og samtidshistorie,Afrika,Djiboutis historie,Djiboutis samtidshistorie
Djibouti er etter grunnloven av 1992 en enhetsstatlig og formelt demokratisk republikk. Utøvende makt er lagt til en president som velges i allmenne valg for seks år. Presidentens stilling er svært sterk. Nasjonalforsamlingen har 65 representanter, som velges i allmenne valg for fem år. Hele landet utgjør én valgkrets. Stemmerettsalderen er 18 år.
Etter forfatningen av 1981 var landet en ettpartistat, fra 1992 ble fire partier tillatt, og i 2002 ble denne begrensningen opphevet. Rettsvesenet Rettsvesenet, som preges av islamske tradisjoner, omfatter en høyesterett, en appellrett og en førsteinstansrett i hovedstaden. Les mer i Store norske leksikon Djibouti Djiboutis befolkning Djiboutis forsvar Djiboutis historie Djiboutis utenrikspolitikk